Dešimtainė skaičiavimo sistema

Dešimtainė skaičiavimo sistema – labiausiai paplitusi pozicinė skaičiavimo sistema, kurios pagrindas yra skaičius 10. Skaičius reiškiamas skaitmenimis 0, 1, 2, 3, 4, 5, 6, 7, 8, 9 ir jų vieta.Dešimtainė sistema. Visuotinė lietuvių enciklopedija

Daugumoje senovės civilizacijų skaičiavimas rėmėsi dešimčia skaitmenų, o to priežastis veikiausiai buvo tai, kad žmogus turi dešimt rankų pirštų, o skaičiuoti pradėta ant pirštų. Dėl analogiškos priežasties majai galėjo naudoti dvidešimtainę skaičiavimo sistemą (skaičiuodami ir rankų, ir kojų pirštus), o Kalifornijoje gyvenantys jukiai ir Meksikos indėnai pamai – aštuntainę (skaičiuodavo tarpus tarp pirštų). Vieni ankstyviausių dešimtainės skaičiavimo sistemos naudotojų – senovės egiptiečiai (3000 m. pr. m. e.) ir Mino civilizacija (apie 1500 m. pr. m. e., rėmėsi egiptiečių skaičiavimo sistema).Georges Ifrah: From One to Zero. A Universal History of Numbers, Penguin Books, 1988, , pp. 200–13 (Egyptian Numerals)Graham Flegg: Numbers: their history and meaning, Courier Dover Publications, 2002, , p. 50 Vėliau ją taip pat naudojo indai, senovės graikai, hebrajai, romėnai ir kinai. Kita vertus, didelius skaičius šiose senose skaičiavimo sistemose būdavo sunku atvaizduoti, tad juos dauginti ir dalinti gebėdavo tik geriausi matematikai. Ši problema buvo galutinai išspręsta išradus indų-arabų skaičiavimo sistemą I–IV a. ir supaprastinus sveikųjų skaičių užrašymą. Sistema buvo papildyta įtraukiant į ją ir ne sveikuosius skaičius, o trupmenas išreiškiant kableliu su skaitmenimis po juo. Šiuo principu dešimtainė skaičiavimo sistema remiasi iki šiol.

 Šaltiniai 

Kategorija:Skaičiavimo sistemos